**AIŠKINAMASIS RAŠTAS (N)**

**SAVIVALDYBĖS TARYBOS SPRENDIMO PROJEKTUI „DĖL SAVIVALDYBĖS BŪSTO NUOMOS SĄLYGŲ PAKEITIMO“**

**1. Sprendimo projekto esmė, tikslai ir uždaviniai.**

 Sprendimo projektu yra siūloma patenkinti savivaldybės būsto *(duomenys neskelbtini)* nuomininkės L. Ž. prašymą pakeisti nuomos sąlygas ir nuomoti jai būstą socialinio būsto sąlygomis.

 **2. Projekto rengimo priežastys ir kuo remiantis parengtas sprendimo projektas.**

Pateiktos Metinės gyventojo (šeimos) turto deklaracijos už 2016 metus duomenimis nuomininkė atitinka Paramos būstui įsigyti ar išsinuomoti įstatymo (toliau – Įstatymas) 11 straipsnio 2 dalyje nurodytus turto ir pajamų dydžius teisei į paramą būstui išsinuomoti: jos praėjusių kalendorinių metų pajamas sudarė tik gautas darbo užmokestis -1023 Eur. Šios deklaruotos pajamos (85,25 Eur/mėn) yra mažesnės už Paramos būstui įsigyti ar išsinuomoti įstatymo 11 straipsnio 2 dalies 1 punkte nurodytą maksimalų pajamų dydį asmeniui be šeimos teisei į socialinio būsto nuomą pagrįsti - 38 VRP=38x102=3876 Eur (VRP -Valstybės remiamas pajamų dydis, šiuo metu lygus 102 Eur). Nuomininkė nurodė, kad dėl pablogėjusios sveikatos dirbti nebegali ir šiuo metu tvarkos dokumentus neįgalumo lygiui nustatyti.

Šiuo metu L. Ž. nuomojamo savivaldybės būsto nuomos mokestis už visą nuomojamą plotą yra 43,15 Eur/mėn. Pakeitus nuomos sąlygas, socialinio būsto nuomos mokestis bus 21,57 Eur/mėn. Be to, tik pakeitus nuomos sąlygas nuomininkė galės kreiptis dėl kitos lengvatos - atleidimo nuo nuomos mokesčio mokėjimo, taikymo.

**3. Kokių rezultatų laukiama.**

Savivaldybės tarybai priėmus sprendimą būtų patenkintas mažas pajamas gaunančios nuomininkės prašymas ir užtikrintos jos teisės į tolesnę būsto nuomą socialinio būsto nuomos sąlygomis, mokant mažesnį nuomos mokestį.

 **4. Sprendimo projekto rengimo metu gauti specialistų vertinimai.**

 Neigiamų specialistų vertinimų negauta.

 **5. Išlaidų sąmatos, skaičiavimai, reikalingi pagrindimai ir paaiškinimai.**

 Nėra.

 **6 . Lėšų poreikis sprendimo įgyvendinimui.**

 Sprendimui įgyvendinti lėšų nereikia.

 **7. Galimos teigiamos ar neigiamos sprendimo priėmimo pasekmės.**

 Nėra.

Socialinio būsto skyriaus vedėja Danguolė Netikšienė